text: [{"text_idx": "#000002", "text": "Hvat sigur orkupolitikkurin? Um ma\u0301li\u00f0 um at gerast sja\u0301lvveitandi vi\u00f0 gr\u00f8nari orku skal r\u00f8kkast, er ta\u00f0 avgerandi, at 1. Samla\u00f0a f\u00f8royska orkuskipanin vi\u00f0 ti\u0301\u00f0ini byggir a\u0301 varandi orkukeldur. 2. Orkuny\u0301tsla ver\u00f0ur elektrifisera\u00f0, har ta\u00f0 ber til. 3. \u00d8ll orkuskipanin ver\u00f0ur so effektiv sum gj\u00f8rligt. Hetta merkir, at vit skulu u\u0301tbyggja elframlei\u00f0sluna no\u0301gv fra\u0301 vindi, vatni og \u00f8\u00f0rum varandi orkukeldum, so hv\u00f8rt, sum t\u00e6r ver\u00f0a t\u00f8kar, fyri at sleppa undan ti\u0301 olju, sum vit i\u0301 dag bru\u0301ka til elframlei\u00f0slu og fyri at n\u00f8kta allan tann ny\u0301ggja t\u00f8rvin, sum kemur vi\u00f0 elektrifisering av eitt nu\u0301 upphiting og fer\u00f0slu a\u0301 landi. Samstundis skulu vit ny\u0301ta ta u\u0301r na\u0301ttu\u0301runi framleiddu elorkuna effektivt fyri at spara pla\u0301ss og i\u0301l\u00f8gur. A\u0301 henda ha\u0301tt fa\u0301a vit eina bur\u00f0ardygga orkuskipan, b\u00e6\u00f0i umhv\u00f8rvisliga og bu\u0301skaparliga."}, {"text_idx": "#000003", "text": "Hvat er dy\u0301rari? Talvan ni\u00f0anfyri vi\u0301sir, at vi\u00f0 givnum fortreytum er jar\u00f0hiti yvir 30 a\u0301r 2,5 mio\u0301. kr. ella 7 % dy\u0301rari enn fjarhiti."}, {"text_idx": "#000004", "text": "A\u0301rligt afturgjald av i\u0301l\u00f8gu* kr./a\u0301r"}, {"text_idx": "#000006", "text": "Samla\u00f0 gjald i\u0301 30 a\u0301r mio\u0301. kr."}, {"text_idx": "#000007", "text": "N\u00f8kur lyklat\u00f8l fyri jar\u00f0hita og fjarhita a\u0301 Glasi"}, {"text_idx": "#000009", "text": "Hvussu eftirfarandi eru nu\u0301 hesi t\u00f8lini? Fyri jar\u00f0hitan er st\u00f8rsta o\u0301vissan elpri\u0301surin. Hann er settur til verandi pri\u0301s fyri sto\u0301rar elkundar, 1,39 kr./kWh u/mvg \u00f8ll 30 a\u0301rini. Ta\u00f0 er r\u00e6ttiliga sannli\u0301kt, at hesin pri\u0301surin fer at l\u00e6kka heldur enn at h\u00e6kka, ti\u0301 at SEV fer at megna bi\u0301ligari framlei\u00f0slu av varandi el vi\u00f0 ti\u0301\u00f0ini og fer at bjo\u0301\u00f0a differentiera\u00f0ar elpri\u0301sir til serligar kundabo\u0301lkar, sum til d\u00f8mis Glasir. Vo\u0301nandi kann skipan vi\u00f0 differentiera\u00f0um elpri\u0301sum skjo\u0301tt koma at virka, so verulig fer\u00f0 kann koma a\u0301 elektrifiseringina av upphiting. Til d\u00f8mis vo\u0301ru i\u0301 2015 umlei\u00f0 15 GWh av yvirskots vindorku, sum ikki komu til h\u00f8ldar. Ein n\u00f8gd, sum er 30 fer\u00f0ir meira enn ta\u00f0, sum Glasir t\u00f8rvar til upphiting og sum i\u0301 sto\u0301ran mun er t\u00f8k, ta\u0301 Glasir hevur mest bru\u0301k fyri henni."}, {"text_idx": "#000010", "text": "Fyri fjarhita er st\u00f8\u00f0an no\u0301gv o\u0301grei\u00f0ari. Pri\u0301surin fyri hita \u2013 0,616 kr/kWh u/mvg er i\u0301 einum tilbo\u00f0i, sum Fjarhitafelagi\u00f0 l\u00e6t Landsverki i\u0301 2013, og sum teir nu\u0301 siga enn er galdandi. I\u0301 sama tilbo\u00f0i fra\u0301 2013 ver\u00f0ur sagt, at tilbo\u00f0i\u00f0 er galdandi i\u0301 6 a\u0301r og skal si\u0301\u00f0ani endursko\u00f0ast. Ta\u00f0 er skiljandi, at Fjarhitafelagi\u00f0 vil tryggja s\u00e6r m\u00f8guleikan at broyta pri\u0301sin, ti\u0301 ta\u00f0 kann v\u00e6l hugsast, at ney\u00f0ugt ver\u00f0ur at h\u00e6kka pri\u0301sin, um \u00e6tlanirnar hja\u0301 To\u0301rshavnar By\u0301ra\u0301\u00f0 at byggja fjarhitan u\u0301t til alla Havnina ver\u00f0a realisera\u00f0ar. I\u0301 fyrsta lagi er ta\u00f0 kostna\u00f0armiki\u00f0 at byggja fjarhitaneti\u00f0 u\u0301t. Bara lei\u00f0ingin u\u0301t til Glasir kostar i\u0301 minsta lagi 20 mio\u0301 kro\u0301nur. I\u0301 \u00f8\u00f0rum lagi fer ta\u00f0 ikki at bera til at du\u0301va uppa\u0301 o\u0301keypis orku, ti\u0301 at verandi spillorka fra\u0301 Brennist\u00f8\u00f0ini og Sundsverkinum r\u00f8kkur um veturin ikki til no\u0301gv meira enn tey gott 1000 hu\u0301sini, sum i\u0301 dag fa\u0301a fjarhita. Ta\u0301 meiri varandi orka kemur a\u0301 elneti\u00f0 fer Sundsverki\u00f0 at lata minni enn i\u0301 dag og v\u00e6ntandi (og vo\u0301nandi) fer Brennist\u00f8\u00f0in ikki at brenna meir, men heldur minni, so hv\u00f8rt sum vit gerast meiri tilvita\u00f0 um at avmarka n\u00f8gdirnar av burturkasti. I\u0301 tri\u00f0ja lagi ver\u00f0ur ney\u00f0ugt at keypa sto\u0301rar n\u00f8gdir av orku fra\u0301 SEV fyri at n\u00f8kta \u00f8kta t\u00f8rvin."}, {"text_idx": "#000011", "text": "Samanumtiki\u00f0 kann svari\u00f0 til spurningin \u201cHvat er dy\u0301rari?\u201d vera: Jar\u00f0hiti er at si\u0301ggja til 2,5 mio\u0301 dy\u0301rari yvir 30 a\u0301r. Ta\u0301 i\u00f0 v\u00e6ntast kann, at elpri\u0301surin fer ni\u00f0ur og at fjarhitapri\u0301surin fer upp, kann fjarhitin v\u00e6l enda vi\u00f0 at bli\u0301va dy\u0301rari enn jar\u00f0hiti."}, {"text_idx": "#000016", "text": "Ta\u00f0 ver\u00f0ur eisini sagt i\u0301 fra\u0301bo\u00f0an fra\u0301 SEV og To\u0301rshavnar Kommunu, sum eiga Fjarhitafelagi\u00f0, at Fjarhitafelagi\u00f0 og SEV skulu gera avtalu um tiltaksveiting fra\u0301 motorunum a\u0301 Sundi. Hetta merkir, at i\u0301 ti\u0301\u00f0arbilum, ta\u0301 i\u00f0 fjarhitanetinum t\u00f8rvar orku, bindir SEV seg til at starta motorar a\u0301 Sundi fyri at framlei\u00f0a hita til Fjarhitafelagi\u00f0. I\u0301 sli\u0301kari st\u00f8\u00f0u ma\u0301 elframlei\u00f0slan fra\u0301 varandi orku skerjast. Hetta er beinlei\u00f0is i\u0301 ands\u00f8gn vi\u00f0 yvirskipa\u00f0a orkupolitikkin og ta\u0301 ver\u00f0ur uppaftur verri at argumentera fyri, at fjarhitin er gr\u00f8nur."}, {"text_idx": "#000017", "text": "Hvat er meiri kollektivt? Um Glasir ny\u0301tir jar\u00f0hita ella fjarhita, er hitaskipanin i\u0301 ba\u0301\u00f0um f\u00f8rum partur av eini st\u00f8rri eind. I\u0301 ba\u0301\u00f0um f\u00f8rum kemur orkan uttani\u0301fra\u0301. Fjarhitin ver\u00f0ur fluttur sum heitt vatn og hja\u0301 mo\u0301ttakaranum stendur ein hitavekslari, sum flytir hitaorkuna fra\u0301 fjarhitanetinum og inn i\u0301 bygningin. Jar\u00f0hitaskipanin f\u00e6r elorku fra\u0301 elnetinum til eina hitapumpu, sum stendur inni hja\u0301 mo\u0301ttakaranum. Hitapumpan tekur orku u\u0301r umhv\u00f8rvinum og ger samstundis elorkuna um til hitaorku, sum ver\u00f0ur latin bygninginum."}, {"text_idx": "#000018", "text": "Ba\u0301\u00f0ar skipanirnar eru sostatt kollektivar. I\u0301 fjarhitaskipanini er man partur av einum lokalum kollektivi i\u0301 To\u0301rshavn, sum er bundi\u00f0 saman vi\u00f0 vatnr\u00f8rum og sum f\u00e6r si\u0301na orku fra\u0301 spillorku, sum kemur fra\u0301 framlei\u00f0slu av el vi\u00f0 oljuriknum verki ella fra\u0301 burturkasti, sum ver\u00f0ur burturbeint vi\u00f0 brenning, og sum vi\u00f0 u\u0301tbygging skal fa\u0301a orku fra\u0301 varandi orkukeldum. I\u0301 jar\u00f0hitaskipan er man partur av einum landsumfatandi kollektivi, sum umfatar elneti\u00f0 i\u0301 \u00f8llum landinum, sum f\u00e6r si\u0301na orku fra\u0301 vatni, vindi og olju, og sum vi\u00f0 ti\u0301\u00f0ini skal fa\u0301a alla si\u0301na orku fra\u0301 varandi orkukeldum."}, {"text_idx": "#000019", "text": "Hvat er orkueffektivari? Ta\u0301 vindorka fra\u0301 elnetinum ver\u00f0ur bru\u0301kt beinlei\u00f0is til upphiting i\u0301 fjarhitaneti, ver\u00f0ur tapi\u00f0 millum 20% og 30%. Samanbori\u00f0 vi\u00f0 jar\u00f0hita er her talan um, at ta\u00f0 skal framlei\u00f0ast um 5 fer\u00f0ir so no\u0301gv vindorka um ein bygningur skal hitast vi\u00f0 fjarhita heldur enn vi\u00f0 jar\u00f0hita. Ta\u00f0 ber til at seta hitapumpur a\u0301 fjarhitaneti\u00f0 og a\u0301 hendan ha\u0301tt kann tapi\u00f0 gerast v\u00e6l minni. To\u0301 kann ikki v\u00e6ntast at r\u00f8kka n\u00e6rri enn at ta\u00f0 skal dupult so no\u0301gv vindorka til hesa skipan sum til skipan vi\u00f0 elneti og hitapumpum. Fjarhitaneti\u00f0 r\u00f8kkur nu\u0301 n\u00e6stan oman i\u0301 mi\u00f0by\u0301in og \u201cgamla\u201d by\u0301in og til i\u0301dna\u00f0ar\u00f8ki i\u0301 Eysturby\u0301num. Hesi \u00f8kini eru v\u00e6l egna\u00f0 til fjarhita \u2013 i\u0301dna\u00f0ar\u00f8ki\u00f0 ti\u0301 at bygningarnir krevja h\u00f8gan temperatur i\u0301 hitaskipanunum og mi\u00f0by\u0301ar\u00f8ki\u00f0, ti\u0301 at har no\u0301gvasta\u00f0ni er ov trongt til til d\u00f8mis jarhitaloysnir ella a\u00f0rar loysnir vi\u00f0 hitapumpum. Glasir, sum i\u0301 upphiting svarar til eini 60 sethu\u0301s, og a\u00f0rir ny\u0301ggir bygningar, sum liggja fri\u0301tt fyri, eru serliga v\u00e6l egna\u00f0ir til individuellar orkuloysnir vi\u00f0 hitapumpum. Ta\u00f0 at fjarhiti ver\u00f0ur valdur fra\u0301 i\u0301 sli\u0301kum bygningum eigur ikki at o\u0301ro\u0301gva eina skynsama u\u0301tbygging av fjarhitanetinum, sum kann gagnny\u0301ta yvirskotsorku, sum annars fer til spillis."}, {"text_idx": "#000020", "text": "At enda Vit halda, at ein jar\u00f0hitaskipan i\u0301 Glasi, er ikki i\u0301 ands\u00f8gn vi\u00f0 eina skynsama u\u0301tbygging av fjarhitaskipan i\u0301 To\u0301rshavn. N\u00f8gdirnar av avlopshita fra\u0301 Brennist\u00f8\u00f0ini og Sundsverkinum eru sum nevnt avmarka\u00f0ar og fara harumframt at minka komandi a\u0301rini. Elorka skal ta\u0301 bru\u0301kast i\u0301 fjarhitaskipanini og uttan iva ver\u00f0a sto\u0301rar hitapumpur settar upp fyri at fa\u0301a effektivari rakstur, b\u00e6\u00f0i vi\u00f0vi\u0301kjandi orku og \u00f8konomi. Hesar hitapumpur skulu helst standa t\u00e6tt vi\u00f0 teir sto\u0301ru bru\u0301kararnar. Glasir er ein sli\u0301kur bru\u0301kari, sum er sera v\u00e6l egna\u00f0ur til jar\u00f0hita, ti\u0301 hann er ny\u0301ggjur, og ti\u0301 har er gott pla\u0301ss til at bora jar\u00f0hitahol. Um To\u0301rshavnar Kommuna fer at u\u0301tbyggja fjarhitaskipanina til alla Havnina, so ver\u00f0ur Glasir vi\u00f0 jar\u00f0hita ein go\u0301\u00f0 eind i\u0301 ti\u0301 skipanini. Ta\u00f0 er eisini i\u0301 hesum h\u00f8pi betri at byggja jar\u00f0hitaskipanina fyri 13,4 mio\u0301 kr nu\u0301 og seinni at kny\u0301ta Glasir i\u0301 eina m\u00f8guliga vi\u0301\u00f0ka\u00f0a fjarhitaskipan."}, {"text_idx": "#000023", "text": "Fa\u0301 alt ta\u00f0 ny\u0301ggjasta fra\u0301 Umhv\u00f8rvisstovuni vi\u00f0."}, {"text_idx": "#000024", "text": "Arbei\u00f0s\u00f8kirMatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlitArbei\u00f0s\u00f8kirOrkaSko\u0301gr\u00f8ktNa\u0301ttu\u0301ruverndUmhv\u00f8rvisverndNor\u00f0urlendskt samstarvSnarvegirGo\u0301\u00f0kenningar og loyvirKunnger\u00f0artalvaStarvsfo\u0301lkOy\u00f0ubl\u00f8\u00f0Umhv\u00f8rvisstovanUm Umhv\u00f8rvisstovunaStarvsfo\u0301lkSambandPrivatli\u0301vspolitikkur"}]